Poučenie obvineného ako účastníka
			priestupkového konania 
	Piešťany 18. 5. 2023
Vec:	Poučenie
Obvineného Michala Macku, bytom Záhradná ul. č. 2367/65, Piešťany, predvolaného na ústne pojednávanie dňa 18. 5. 2023, na Okresný úrad, odbor všeobecnej vnútornej správy Piešťany, vo veci prerokovania priestupku proti poriadku v správe podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov, správny orgán
poučuje
takto:
–	Obvinený z priestupku podľa zákona č. 372/1990 Zb. o priestupkoch v znení neskorších predpisov, podľa ustanovení
•	§ 73 ods. 2 – má právo vyjadriť sa ku všetkým skutočnostiam, ktoré sa mu kladú za vinu a k dôkazom o nich, uplatňovať skutočnosti a dôkazy na svoju obhajobu, podávať návrhy a opravné prostriedky, k výpovedi ani k priznaniu ho nemožno donucovať,
•	§ 78, § 76 ods. 1 písm. k) – pri priestupku o urážke na cti môže s navrhovateľom, ktorému bolo ublížené na cti, uzatvoriť zmier, čo môže mať za následok zastavenie takéhoto konania,
•	§ 81 ods. 1 až 5 – môže sa proti rozhodnutiu o priestupku odvolať v plnom rozsahu, avšak ak ide o mladistvého obvineného, v jeho prospech sa môže odvolať aj jeho zákonný zástupca a orgán starostlivosti o dieťa, pričom včas podané odvolanie má odkladný účinok, ktorý nemožno vylúčiť,
–	a podľa ustanovení zákona č. 71/1967 Zb. o správnom konaní v znení neskorších predpisov, a to
•	§ 4 ods. 1 a 2 – spolupracuje so správnym orgánom v priebehu celého konania, pričom všetci účastníci majú v konaní rovnaké procesné práva a povinnosti,
•	§ 17 ods. 1 – môže sa dať zastupovať advokátom alebo iným zástupcom, ktorého si zvolí,
•	§ 21 ods. 2 – môže uplatniť svoje pripomienky a námety v priebehu celého priestupkového konania,
•	§ 23 ods. 1 – má právo, rovnako ako aj jeho zástupca nazerať do spisov a robiť si z nich výpisy,
•	§ 31 ods. 1 – trovy konania, ktoré mu vznikli znáša obvinený,
•	§ 33 ods. 1 a 2 – má právo navrhovať dôkazy a ich doplnenie, klásť svedkom a znalcom otázky, môže sa pred vydaním rozhodnutia vyjadriť k jeho podkladu, k spôsobom jeho zistenia, prípadne navrhnúť jeho doplnenie,
•	§ 45 ods. 1 a 2 – ak sťažuje postup konania najmä tým, že ruší napriek predchádzajúcemu napomenutiu ústne pojednávanie, môže mu správny orgán uložiť poriadkovú pokutu až do výšky 165 eur, ak hrubo ruší konanie, môže ho správny orgán vykázať z miesta pojednávania a ďalej konať v jeho neprítomnosti.
Vyhlásenie obvineného:
Svojím vlastnoručným podpisom potvrdzujem, že pred správnym orgánom som bol poučený v rozsahu uvedenom na tejto listine, dňa 18. 5. 2023 o 9.00 hod.